CELEX: 62020TN0381
Language: el
Date: 2020-06-20 00:00:00
Title: Υπόθεση T-381/20: Προσφυγή της 20ής Ιουνίου 2020 — Datax κατά REA

7.9.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 297/39
            
         
      Προσφυγή της 20ής Ιουνίου 2020 — Datax κατά REA
      (Υπόθεση T-381/20)
      (2020/C 297/52)
      Γλώσσα διαδικασίας: η αγγλική
      
         Διάδικοι
      
      
         Προσφεύγουσα: Datax sp. z o.o. (Βαρσοβία, Πολωνία) (εκπρόσωπος: J. Bober, δικηγόρος)
      
         Καθού: Εκτελεστικός Οργανισμός Έρευνας (REA)
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει την απόφαση της 13ης Νοεμβρίου 2019 (ARES 2019 7018535 — 13/11/2019) που αφορά μερική απόρριψη των επιλέξιμων δαπανών και την ανάκτηση της συνεισφοράς της ΕΕ και με την οποία καλείται η προσφεύγουσα να καταβάλει κατ’ αποκοπήν αποζημίωση·
               
            
                  —
               
               
                  να καταδικάσει τον Εκτελεστικό Οργανισμό Έρευνας στα δικαστικά έξοδα της προσφεύγουσας, περιλαμβανομένων των εξόδων εκπροσώπησής της ενώπιον του Γενικού Δικαστηρίου.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει οκτώ λόγους ακυρώσεως.
      
                  1.
               
               
                  Με τον πρώτο λόγο ακυρώσεως προβάλλεται ότι η προσβαλλόμενη απόφαση ενέχει σφάλματα ως προς τις σχετικές με τα πραγματικά περιστατικά τεκμηριωθείσες διαπιστώσεις και παράβαση του πολωνικού εργατικού δικαίου.
               
            
                  2.
               
               
                  Με τον δεύτερο λόγο ακυρώσεως προβάλλεται παραβίαση των βασικών αρχών του δικαίου της Ευρωπαϊκής Ένωσης, ιδίως της αρχής του κράτους δικαίου.
               
            
                  3.
               
               
                  Με τον τρίτο λόγο ακυρώσεως προβάλλεται ότι δεν υφίστανται παρατυπίες εκ μέρους της προσφεύγουσας.
               
            
                  4.
               
               
                  Με τον τέταρτο λόγο ακυρώσεως προβάλλεται ότι δεν εφαρμόστηκε η αρχή της αναλογικότητας.
               
            
                  5.
               
               
                  Με τον πέμπτο λόγο ακυρώσεως προβάλλεται εσφαλμένος ισχυρισμός περί παραβίασης των συμφωνιών περί μη επιστρεπτέας ενίσχυσης εκ μέρους της προσφεύγουσας.
               
            
                  6.
               
               
                  Με τον έκτο λόγο ακυρώσεως, ο οποίος προβάλλεται επικουρικώς, η προσφεύγουσα υποστηρίζει ότι η προσβαλλόμενη απόφαση εσφαλμένως εκδόθηκε από τον REA, ο οποίος αποτελεί εκτελεστικό οργανισμό της Ευρωπαϊκής Ένωσης, αντί να εκδοθεί από την Ευρωπαϊκή Επιτροπή.
               
            
                  7.
               
               
                  Ο έβδομος λόγος ακυρώσεως, ο οποίος προβάλλεται και αυτός επικουρικώς, αντλείται από παραβίαση του δικαίου του Βασιλείου του Βελγίου.
               
            
                  8.
               
               
                  Με τον όγδοο λόγο ακυρώσεως, ο οποίος προβάλλεται επίσης επικουρικώς, η προσφεύγουσα υποστηρίζει ότι οι χρηματικές απαιτήσεις του καθού έχουν παραγραφεί.